Title: Ministerstvo dopravy,
Author: MDPT
Last saved by: bauml

Doložka vybraných vplyvov
	
A.1. Názov materiálu: 
Návrh na pristúpenie Slovenskej republiky k Protokolu z roku 1997, ktorým sa mení 
a dopĺňa Protokol z roku 1978 k Medzinárodnému dohovoru o zabránení znečisťovaniu z lodí, ktorého nedeliteľnou súčasťou je Medzinárodný dohovor o zabránení znečisťovaniu z lodí z roku 1973

Termín začatia a ukončenia PPK: 15.8. 2011 - 26. 08. 2011

A.2. Vplyvy:

| Pozitívne^* | Žiadne^* | Negatívne^*
1. Vplyvy na rozpočet verejnej správy | | x |
2. Vplyvy na podnikateľské prostredie – dochádza k zvýšeniu regulačného zaťaženia? | | x |
3, Sociálne vplyvy – vplyvy  na hospodárenie obyvateľstva, -sociálnu exklúziu, -  rovnosť príležitostí a rodovú rovnosť a vplyvy na zamestnanosť | | x |
4. Vplyvy na životné prostredie | x | |
5. Vplyvy na informatizáciu spoločnosti | | x |

A.3. Poznámky

A.4. Alternatívne riešenia

A.5. Stanovisko gestorov 
Bez pripomienok.

Vplyvy na životné prostredie

Životné prostredie

5.1.  Ktoré zložky životného prostredia (najmä ovzdušie, voda, horniny, pôda, organizmy) budú návrhom ovplyvnené a aký bude ich vplyv (pozitívny alebo negatívny)?

Návrh na pristúpenie Slovenskej republiky 
k Protokolu z roku 1997, ktorým sa mení 
a dopĺňa Protokol z roku 1978 
k Medzinárodnému dohovoru o zabránení znečisťovaniu z lodí, ktorého nedeliteľnou súčasťou je Medzinárodný dohovor 
o zabránení znečisťovaniu z lodí z roku 1973 (ďalej len „protokol 1997“) výrazným spôsobom vplýva na zvyšovanie kvality ovzdušia. Globálny rozmer námornej dopravy a cezhraničný vplyv znečisťovania ovzdušia v dôsledku spaľovania palív obsahujúcich síru si vyžaduje zavedenie spoločných predpisov pre všetky členské štáty. Námorné zdroje sa historicky riešili v oveľa menšom rozsahu v porovnaní s pevninskými zdrojmi. Keďže však emisie látok znečisťujúcich ovzdušie dokážu prejsť veľké vzdialenosti, mnohé emisie, ku ktorým dochádza na mori, budú mať veľký vplyv aj na pevnine, 
najmä ak k nim dochádza blízko pobrežia. Odhaduje sa, že bez ďalších regulačných opatrení neustály nárast emisií SO_2 a NOx v námornej doprave prekoná do roku 2020 celkový objem emisií týchto škodlivín z pevninských zdrojov. Najzávažnejšie zmeny v protokole prijaté v roku 2008 sa týkali znečisťovania SO_2. Zníženie obsahu síry 
vo všetkých lodných palivách používaných v oblastiach vyžadujúcich osobitnú ochranu životného prostredia, teda oblastiach kontroly emisií síry (oblasti SECA) z 1,50 % hmotnostného na 1,00 % od 1. júla 2010 a na 0,10 % od 1. januára 2015. Zároveň sa protokolom 1997 rieši i zníženie obsahu síry 
vo všetkých lodných palivách používaných globálne mimo oblastí SECA zo 4,50 % hmotnostného na 3,50 % od 1. januára 2012 a na 0,50 % od 1. januára 2020.
Z uvedených dôvodov sa jedná o priamy pozitívny vplyv na životné prostredie, ktorého výsledky sa v budúcnosti budú premietať 
do trvalých kumulatívnych enviromentálnych vplyvov. 
Ratifikácia protokolu 1997 predstavuje podľa predbežných odhadov pre EÚ odhadované prínosy 15 až 34 miliárd eur v podobe lepšieho zdravia a nižšej úmrtnosti.

5.2. Bude mať navrhovaný materiál vplyv na chránené územia a ak áno aký?

Protokol 1997 má výrazný pozitívny vplyv 
v oblastiach vyžadujúcich osobitnú ochranu životného prostredia (oblasti SECA). Skutočnosť, že emisie látok znečisťujúcich ovzdušie dokážu prejsť veľké vzdialenosti, mnohé emisie, ku ktorým dochádza na mori, majú veľký vplyv aj na pevnine a jednoznačne prispievajú k znečisteniu ovzdušia vo forme oxidu siričitého a pevných častíc, 
ktoré sú škodlivé pre ľudské zdravie a spôsobujú acidifikáciu životného prostredia. Z uvedeného dôvodu sa predpokladá pozitívny vplyv 
na životné prostredie a chránené územia 
aj vnútrozemských štátov.

5.3. Bude mať návrh vplyv na životné prostredie presahujúce štátne hranice? | Protokol 1997 rieši globálne zlepšovanie úrovne ovzdušia znižovaním emisií z lodnej dopravy vznikajúce v dôsledku spaľovania lodných palív s vysokým obsahom síry. Z uvedeného dôvodu ide o pozitívny vplyv na životné prostredie presahujúce štátne hranice.

/3